OpenLLM-France/wikimedia huggingface dataset:
# Herrings

Herrings és una població dels Estats Units a l'estat de Nova York. Segons el cens del 2000 tenia 129 habitants.

## Demografia

Segons el cens del 2000, Herrings tenia 129 habitants, 42 habitatges, i 30 famílies. La densitat de població era de 171,7 habitants/km².
Dels 42 habitatges en un 45,2% hi vivien nens de menys de 18 anys, en un 59,5% hi vivien parelles casades, en un 7,1% dones solteres, i en un 26,2% no eren unitats familiars. En el 16,7% dels habitatges hi vivien persones soles el 2,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,02 i el nombre mitjà de persones que vivien en cada família era de 3,29.
Per edats la població es repartia de la següent manera: un 34,1% tenia menys de 18 anys, un 7% entre 18 i 24, un 30,2% entre 25 i 44, un 24% de 45 a 60 i un 4,7% 65 anys o més.
L'edat mediana era de 32 anys. Per cada 100 dones de 18 o més anys hi havia 102,4 homes.
La renda mediana per habitatge era de 33.750 $ i la renda mediana per família de 33.750 $. Els homes tenien una renda mediana de 24.583 $ mentre que les dones 23.750 $. La renda per capita de la població era de 9.674 $. Entorn del 13,5% de les famílies i el 18,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Herrings». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Herrings». American Fact Finder. Oficina del Cens dels Estats Units, 12-01-2010.
# Volta a Andalusia 2018

La Volta a Andalusia 2018 fou la 64a edició de la Volta a Andalusia. La cursa es disputà entre el 14 i el 18 de febrer de 2018, amb un recorregut de 708,1 km repartits entre un cinc etapes, una d'elles contrarellotge individual. La cursa formava part de l'UCI Europa Tour 2018, en la categoria 2.HC.
El vencedor final fou el belga Tim Wellens (Lotto-Soudal), que aconseguí el liderat després de guanyar la quarta etapa i va saber mantenir en la contrarellotge individual final. L'acompanyaren al podi Wout Poels (Team Sky) i Marc Soler (Movistar Team).

## Equips participants

En aquesta edició hi prendran part 22 equips:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 14 de feb | Mijas – Granada | etapa de mitja muntanya | 197,6 | Thomas Boudat | Thomas Boudat |
| 2a etapa | 15 de feb | Otura – La Guardia de Jaén | etapa de muntanya | 140 | Wout Poels | Wout Poels |
| 3a etapa | 16 de feb | Mancha Real – Herrera | etapa plana | 165,1 | Sacha Modolo | Wout Poels |
| 4a etapa | 17 de feb | Sevilla – Alcalá de los Gazules | etapa de mitja muntanya | 191,2 | Tim Wellens | Tim Wellens |
| 5a etapa | 18 de feb | Barbate – Barbate | contrarellotge individual | 14,2 | David de la Cruz Melgarejo | Tim Wellens |

### Etapa 5
## Classificacions finals

Font: ProCyclingStats :

## Evolució de les classificacions

| Etapa | Vencedor | Classificació general | Classificació de la muntanya | Classificació per punts | Classificació dels esprints | Classificació per equips |
| 1 | Thomas Boudat | Thomas Boudat | Lluís Mas | Thomas Boudat | Silvan Dillier | CCC Sprandi Polkowice |
| 2 | Wout Poels | Wout Poels | Lluís Mas | Wout Poels | Silvan Dillier | CCC Sprandi Polkowice |
| 3 | Sacha Modolo | Wout Poels | Lluís Mas | Sacha Modolo | Aaron Verwilst | Movistar |
| 4 | Tim Wellens | Tim Wellens | Lluís Mas | Sacha Modolo | Aaron Verwilst | Movistar |
| 5 | David de la Cruz | Tim Wellens | Lluís Mas | Wout Poels | Aaron Verwilst | Movistar |
| Final | Final | Tim Wellens | Lluís Mas | Wout Poels | Aaron Verwilst | Movistar |

## Referències

* 1 2 «Wellens gana la Vuelta a Andalucía y De la Cruz se lleva la última etapa». El Mundo Deportivo, 18-02-2018 [Consulta: 19 febrer 2018].
* ↑ «Boudat sorprende a Modolo en Granada». Marca, 14-02-2018 [Consulta: 14 febrer 2018].
* ↑ «Poels se exhibe en Las Allanadas con una buena imagen de Landa y Froome». El Mundo Deportivo, 15-02-2018 [Consulta: 19 febrer 2018].
* ↑ «Modolo gana al sprint en Herrera y Poels sigue líder en Andalucía». El Mundo Deportivo, 16-02-2018 [Consulta: 19 febrer 2018].
* ↑ «Tim Wellens, etapa y liderato en la Vuelta a Andalucía». El Mundo Deportivo, 17-02-2018 [Consulta: 19 febrer 2018].

## Enllaços externs

* (castellà) Web oficial
# Volta a Andalusia femenina

La Volta a Andalusia (en castellà Vuelta a Andalucía) també coneguda com a Ruta del Sol, és una competició ciclista per etapes que es disputa a Andalusia durant el mes de maig.
Es disputà per primera vegada el 2022 formant part de l'UCI Women Elite, a la categoria 2.1.

## Palmarès

| Any | Vencedor | Segon | Tercer |
| 2022 | Arlenis Sierra Cañadilla | Margarita Victoria García Cañellas | Ricarda Bauernfeind |
| 2023 | Katrine Aalerud | Mie Bjørndal Ottestad | Tamara Balabolina |
| 2024 | Margarita Victoria García Cañellas | Silke Smulders | Ella Wyllie |

## Referències

* ↑ «Presentada la I edición de la Vuelta Ciclista a Andalucía Elite Women» (en castellà). Málaga Hoy, 01-05-2022. [Consulta: 1r maig 2022].

## Vegeu també

* Volta a Andalusia

## Enllaços externs

* Pàgina web oficial
# Westchase

Westchase és una concentració de població designada pel cens dels Estats Units a l'estat de Florida. Segons el cens del 2000 tenia 11.116 habitants.

## Demografia

Segons el cens del 2000, Westchase tenia 11.116 habitants, 4.177 habitatges, i 3.207 famílies. La densitat de població era de 399,2 habitants/km².
Dels 4.177 habitatges en un 41,4% hi vivien nens de menys de 18 anys, en un 69,5% hi vivien parelles casades, en un 5,3% dones solteres, i en un 23,2% no eren unitats familiars. En el 16,9% dels habitatges hi vivien persones soles el 2,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,04.
Per edats la població es repartia de la següent manera: un 27,4% tenia menys de 18 anys, un 4,4% entre 18 i 24, un 43,1% entre 25 i 44, un 19,6% de 45 a 60 i un 5,5% 65 anys o més.
L'edat mediana era de 34 anys. Per cada 100 dones de 18 o més anys hi havia 94,6 homes.
La renda mediana per habitatge era de 79.561 $ i la renda mediana per família de 88.036 $. Els homes tenien una renda mediana de 55.962 $ mentre que les dones 38.300 $. La renda per capita de la població era de 37.630 $. Entorn de l'1,7% de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westchase». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Westchase». American Fact Finder. Oficina del Cens dels Estats Units, 12-01-2010.
# Westby (Wisconsin)

Westby és una població dels Estats Units a l'estat de Wisconsin. Segons el cens del 2000 tenia 2.045 habitants.

## Demografia

Segons el cens del 2000, Westby tenia 2.045 habitants, 840 habitatges, i 554 famílies. La densitat de població era de 324,9 habitants per km².
Dels 840 habitatges en un 31,4% hi vivien nens de menys de 18 anys, en un 54,4% hi vivien parelles casades, en un 8,5% dones solteres, i en un 34% no eren unitats familiars. En el 30,5% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,92.
Per edats la població es repartia de la següent manera: un 25% tenia menys de 18 anys, un 6,4% entre 18 i 24, un 27,7% entre 25 i 44, un 19% de 45 a 60 i un 21,9% 65 anys o més.
L'edat mediana era de 39 anys. Per cada 100 dones de 18 o més anys hi havia 81,4 homes.
La renda mediana per habitatge era de 32.340 $ i la renda mediana per família de 41.000 $. Els homes tenien una renda mediana de 29.274 $ mentre que les dones 21.429 $. La renda per capita de la població era de 16.839 $. Aproximadament el 4,9% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westby» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Westby». American Fact Finder. Oficina del Cens dels Estats Units, 12-01-2010.
# Westbrook (Maine)

Westbrook és una ciutat del Comtat de Cumberland (Maine) als Estats Units d'Amèrica.

## Demografia

Segons el cens dels Estats Units del 2000 Westbrook tenia 16.142 habitants., 6.863 habitatges, i 4.261 famílies. La densitat de població era de 369,4 habitants/km².
Dels 6.863 habitatges en un 29,4% hi vivien nens de menys de 18 anys, en un 46,3% hi vivien parelles casades, en un 12,6% dones solteres, i en un 37,9% no eren unitats familiars. En el 30,4% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,9.
Per edats la població es repartia de la següent manera: un 23,4% tenia menys de 18 anys, un 7,3% entre 18 i 24, un 31% entre 25 i 44, un 22,7% de 45 a 60 i un 15,5% 65 anys o més.
L'edat mediana era de 38 anys. Per cada 100 dones de 18 o més anys hi havia 82,8 homes.
La renda mediana per habitatge era de 37.873 $ i la renda mediana per família de 47.120 $. Els homes tenien una renda mediana de 32.412 $ mentre que les dones 25.769 $. La renda per capita de la població era de 19.501 $. Entorn del 6,7% de les famílies i el 8,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westbrook». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Westbrook». American Fact Finder. Oficina del Cens dels Estats Units, 12-01-2010.
# Whitby

Whitby és una ciutat anglesa a la costa nord-est, a la província de Scarborough, North Yorkshire. La ciutat és a 76 km de York (Anglaterra), i s'estén per ambdues ribes de la desembocadura del riu Esk, al llarg de l'estreta vall que hi ha excavada. En aquesta latitud la costa oriental anglesa cedeix l'entrada a la mar del Nord, de mode que la ciutat de Whitby, més que al llevant marí, mira al septentrió.
L'economia actual de Whitby es basa en la pesca i el turisme. A l'àmbit públic la comunicació amb la resta de Yorkshire i tot el nord-est d'Anglaterra es duu a terme mitjançant el tren i les línies d'autobusos. Whitby ha estat l'escenari de diverses històries de cinema i televisió, i d'obres literàries com per exemple la famosa Dràcula.

## Història

L'any 655, quan Oswiu, rei cristià de Northúmbria, combatia contra Penda; el rei de Mèrcia, que comptava amb forces superiors; demanà a Déu que li procurés la victòria i li prometé a canvi posar al servei seu la seva filla Alfleda i dedicar terres a la construcció de monestirs.
Un d'aquests monestirs fou fundat l'any 656 ó 657 a la hisenda de Streanæshealh i fou conegut després com l'Abadia de Whitby. Allà hi ingressà com a novícia Alfleda, que més endavant es convertiria en abadessa, però la primera fou Hilda, que àdhuc fou venerada com a santa. Amb Alfleda l'abadia esdevingué un important centre d'estudis.

## Ciutats agermanades

* Estats Units: Anchorage, Alaska.
* Malàisia: Stanley.
* Canadà: Whitby, Ontario.
* Tonga: Nuku'alofa.
* Estats Units: Comtat de Kauai, Hawaii.
* Nova Zelanda: Porirua.

## Enllaços externs

* Pàgina oficial
* UK Pàgina oficial
* Un tomb per l'abadia
# Hermann Bek-Gran

Hermann Bek-Gran (Magúncia, 20 de setembre de 1869 - Nuremberg, 9 de juliol de 1909) va ser un pintor, artista gràfic, tipògraf i professor universitari jueu alemany.
Bek-Gran va néixer a Magúncia, Alemanya, fill de Karl von Beck i Marie Magdalene Auguste Beck (nascuda Grann). Va estudiar a la Kunstgewerbeschule Nürnberg (Escola d'Arts Aplicades, Nuremberg), i posteriorment es va matricular a la Acadèmia de Belles Arts de Múnic a classes de natura el 21 d'octubre de 1889.
Després de la universitat, Bek-Gran va treballar com a artista autònom a Múnic pintant escenes de natura, retrats i fragments de la vida. També va pintar gràfics comercials, cartells i ex libris. El 1902, Bek-Gran va ser membre fundador de Der Bund Zeichnender Künstler a Múnic. Hermann va mantenir l'estatus de convidat al Hagenbund. El 1905, Hermann va ser nomenat professor de dibuix a mà a l'Escola d'Arts Aplicades de Nuremberg. Va crear la font Bek-Gran per a la D. Stempel Type Foundry el 1906.
En la seva vida personal, Hermann es va casar amb Marie Maison, junts van tenir tres fills. Al començament de la seva carrera, Hermann va canviar el seu cognom de Bek a Bek-Gran (de vegades estilitzat Bekgran), afegint el nom de soltera de la seva mare com a guionet. Va morir el 9 de juliol de 1909 a Nuremberg, Alemanya.

## Referències

* ↑ Akademie der Bildenden Künste München. «Matrikelbuch 3 (1884-1920) "00633 Hermann Bek"». [Consulta: 16 març 2020].
* ↑ Museum of Modern Art. «Hermann Bek-Gran, "Frühlingsfest" 1904». [Consulta: 16 març 2020].
* ↑ Universitätbiblothek Heidelberg. «Der Bund zeichnender Künstler in München». [Consulta: 17 març 2020].
* ↑ Kaiser, Maximilian. «Structure, Network, Discourse Anatomy of an Artists Association (Hagenbund)». [Consulta: 17 març 2020].
* ↑ Devroye, Luc. «Stempel's history, 1895-1955». [Consulta: 16 març 2020].
* ↑ Museum of Modern Art. «Hermann Bek-Gran». [Consulta: 17 març 2020].
# Vólnoie (Xepsi)

* Per a altres significats, vegeu «Vólnoie».
Vólnoie - Вольное (rus) - és un poble del krai de Krasnodar, a Rússia. Es troba als vessants del Caucas occidental, a la desembocadura del riu Volni a la vora nord-oriental de la mar Negra. És a 3 km al sud-est de Tuapsé i a 108 km al sud de Krasnodar.
Pertany al poble de Xepsi.
# Vólnino

Vólnino (en rus: Волнино) és un poble de l'óblast de Vladímir, a Rússia, segons el cens del 2012 tenia 184 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Wiednitz

Wiednitz (alt sòrab: Wětnica) és un municipi alemany que pertany a l'estat de Saxònia. Està situat a uns 13 quilòmetres al nord-oest de Kamenz i 18 km al sud-oest de Hoyerswerda.

## Districtes

* Wětnica (Wiednitz)
* Heye (Heide)
# Wieland

Wieland és el nom dels següents personatges:
* Christoph Martin Wieland (Oberholzheim, Baden-Württemberg, 1733 - Weimar, Turíngia, 1813), poeta alemany
* Heinrich Otto Wieland (Pforzheim, 1877 - Múnic, 1957), químic i professor universitari alemany guardonat amb el Premi Nobel de Química
# Eunuc

Un eunuc (del llatí eunuchus) és un home al qual se li ha practicat una castració, usualment abans de la pubertat, per tal de complir unes determinades funcions socials. La castració pot consistir a inutilitzar els testicles o bé amputar també el penis. Els eunucs augmenten el greix corporal i perden la capacitat de procreació. Acostumen a tenir problemes hormonals associats al procés de castració. Són eunucs cèlebres Bagoas, Potí d'Egipte, Cai Lun, Orígenes, Eutropi, Narsès, Pere Abelard, Farinelli, Putifar, Zheng He, Varys, de la Cançó de gel i de foc.

## Història

La primera menció dels eunucs és a la ciutat de Lagash, durant l'auge de la civilitació de Babilònia. Els eunucs estaven lligats als palaus, tret que es mantindria en els segles posteriors, especialment com a guardians de l'harem dels senyors musulmans. És en aquesta dimensió on han esdevingut famosos i han protagonitzat obres de ficció, però les seves funcions a l'Antiguitat eren força més complexes i sovint jugaven un paper polític rellevant, com a funcionaris reials (per exemple a l'Imperi Romà d'Orient).
A la Xina era condició per servir a l'emperador ser un eunuc, probablement per no poder engendrar dinasties rivals a la regnant. Igualment formaven una jerarquia pròpia de servidors a l'Imperi Romà.
Històricament hi ha hagut castracions a causa de motius religiosos, com en els cultes a la deessa Cíbele (especialment entre els gals), l'auto-castració d'Orígenes, el culte Skoptzy a Rússia o els hijra al sud d'Àsia.
Com que els nois que han estat castrats abans de fer el canvi mantenen la veu aguda de la infància, des de l'Edat Mitjana es van practicar castracions per mantenir cors de veus blanques (la figura del castrato representa doncs un paper rellevant en el cant coral) que poguessin cantar a l'església.
L'eunuc ha desaparegut pràcticament de la vida moderna, tret d'accidents i síndromes psiquiàtrics que provoquen el desig d'esdevenir eunuc (sovint com a manca d'acceptació de la pròpia identitat sexual o per ingestió de drogues).

## Referències

* ↑ Chinese Eunuchs: The Structure of Intimate Politics tr.Charles A.Pomeroy,Tokyo 1970,
* ↑ Hester, J. David (2005), Eunuchs and the Postgender Jesus: Matthew 19:12 and Transgressive Sexualities. Journal for the Study of the New Testament, volum 28, nº. 1, 13-40 (2005)
* ↑ «Los Eunucos de La India. Hijras. El tercer sexo. Parte Primera» (en castellà). [Consulta: 30 gener 2022].
* ↑ Stroch D. : Self-castration. Letter to the Editor. JAMA, 1901; 36 : 270.

## Vegeu també

* Hilària
* The Female Eunuch
# Idroj Sanicne

Idroj Sanicne (Llofriu, 1966) és un artista multidisciplinari, avatar i palíndrom de Jordi Encinas.
L'historiador de l'art Frederic Montornés i Dalmau, a càrrec de l'Espai 13 de la Fundació Joan Miró, proposa a Sanicne exposa Miopies (1992) dins del cicle Comunicacions, el vigor de l'efimer, amb un discurs a la mida de l'ideari filosòfic artístic de Idroj Sanicne; la modificació de la nostra percepció de la realitat, ja que tot allò que mirem, sentim, o diem és el resultat d'una experiència sensitiva pròpia, reivindicant així l'emancipació de l'espectador. Per a la seva exposició a l'Espai 13 de 1992 va partir d'una frase de Duchamp: «És qui mira qui fa la pintura.» Les peces, situades sobre un mur, eren diferents escultures de paret amb espiells a diferents altures que es referien a les polítiques escòpiques de l'art com a institució.
Continuant amb la seva línia sobre els enigmes de la visió i la percepció, presenta col·lectivament ACTE 1:Observació (2007) a la Fundació Suñol amb la tesi: Observar és mirar alguna cosa amb atenció, implicant entendre, examinar, contemplar, notar, advertir, vigilar. L'observació suposa un acte de reciprocitat entre el comportament del subjecte i objecte.

## Referències

* ↑ Frederic Montornés i Dalmau
* ↑ Segade, Manuel. Haver fet un lloc on els artistes tinguin dret a equivocar-se. Històries de l'Espai 10 i l'Espai 13 de la Fundació Joan Miró. Barcelona: Fundació Joan Miró, 2014. ISBN 978-84-941239-8-6 [Consulta: 25 abril 2014]. Permís de reutilització CC-BY-SA 3.0 via OTRS
* ↑ AA.VV, Catáleg ACTE 1: Observació, Fundació Suñol

## Bibliografia

* Frederic Montornés i Dalmau, Catàleg del cicle Comunicacions, El vigor de l'efímer. Espai 13, Fundació Joan Miró.. Barcelona: Centre d'Estudis d'art Contemporani, 1991.
* Frederic Montornés i Dalmau, Catàleg de Corpus delicti (exposició col·lectiva). Espai 13, Fundació Joan Miró.. Barcelona: Centre d'Estudis d'art Contemporani, 1991.
* AAVV, Catáleg ACTE 1: Observació. Fundació Suñol.. Barcelona: Fundació Suñol, 2007.

## Enllaços externs

* Blog de Jordi Encinas
* Article de Victória Combalia, El País, 1994.
# Idrissa. Crònica d'una mort qualsevol

Idrissa. Crònica d'una mort qualsevol és una pel·lícula documental espanyola del 2019 dirigida i produïda per Xapo Ortega i Xavier Artigas amb la col·laboració de Televisió de Catalunya i l'Institut Català d'Empreses culturals. Seguint l'estil del seu anterior documental Ciutat morta, investiguen la mort d'un immigrant subsaharià en un Centre d'internament d'estrangers. Ha estat rodada en català, castellà i francès.

## Sinopsi

La nit de Reis del 2012, el jove guineà Idrissa Diallo, de 21 anys, va morir en un centre d'internament d'estrangers de Barcelona. Fou enterrat en un nínxol anònim i no es va notificar a la família. El documental va reconstruint sobre la marxa, entre la denúncia i la reparació, els esforços de l'equip de producció per localitzar el cos d'Idrissa i descobrir que va passar la nit que va morir, sense cap fotografia de la víctima i sense que les autoritats judicials espanyoles els deixés accedir a l'expedient policial. I gràcies al seu germà Yakouba i el seu poble natal, el van poder repatriar per enterrar-lo.

## Recepció

Ha rebut el Premi del Públic d'Alcances 2019, el Premi al Millor Documental del FIC-CAT, el Premi Montserrat Roig al periodisme que atorga la ciutat de Barcelona i l'Screenly Award a Documenta Madrid 2019. Fou nomenat al Gaudí a la millor pel·lícula documental. També fou nominada al Giraldillo de Oro del Festival de Cinema Europeu de Sevilla.

## Referències

* ↑ 'Idrissa, crònica d'una mort qualsevol': els directors de 'Ciutat morta' investiguen la mort d'un immigrant en un CIE, ara.cat, 13 de novembre de 2019
* ↑ Idrissa. Crònica d'una mort qualsevol a catalanfilms
* ↑ Irromp a la gran pantalla 'Idrissa, crònica d'una mort qualsevol', el nou llargmetratge de Metromuster, directa.cat, 31 d'octubre de 2018
* ↑ L'Edison projecta 'Idrissa, crònica d'una mort qualsevol' a somgranollers.cat
* ↑ Idrissa. Crònica d'una mort qualsevol al web de l'Acadèmia del Cinema
* ↑ Idrissa. Crònica d'una mort qualsevol al web del Festival de Sevilla

## Vegeu també

* Idrissa Diallo
* Centre d'internament d'estrangers

## Enllaços externs

* Fitxa d'Idrissa. Crònica d'una mort qualsevol Arxivat 2020-09-23 a Wayback Machine. a la pàgina oficial dels productors, Metromuster, amb tràiler.
* Teaser del documental Idrissa, crònica d'una mort qualsevol (2018), de Metromuster, a Vimeo.
* Fitxa d'Idrissa. Crònica d'una mort qualsevol a L'Alternativa, CCCB, Barcelona, novembre del 2018 (pàgina en català, castellà i anglès).
* Fitxa d'Idrissa, crònica d'una mort qualsevol a Catalan Films & TV, ICEC, GenCat (pàgina en català, castellà i anglès).
* Fitxa d'Idrissa, crònica d'una mort qualsevol a Movies for Festivals, Barcelona (pàgina en català, castellà i anglès).
# Estany Rodon (Formiguera)

L'Estany Rodon és un estany situat a 2.258,9 m alt del terme comunal de Formiguera, a la comarca del Capcir, de la Catalunya del Nord.
Està situat a l'extrem occidental del terme de Formiguera, a llevant del Puig de Camporrells i dels Estanys de Camporrells, a la capçalera de la Lladura. Just al seu costat nord hi ha un altre estany, el Llarg. A llevant seu hi ha encara un altre petit conjunt d'estanys, el Gros, l'Estany del Mig, el de la Basseta i, finalment, la Basseta, tots ells en els vessants nord-est i est del Pic Peric.

## Referències

* ↑ L'Estany Rodon en els ortofotomapes de l'IGN